《鹧鸪天 其二》
清代·华长发

卖赋经营索笑金。援琴犹未遇知音。一双白璧难为聘，十斛明珠岂买心。

追往事，费沉吟。此情何况到如今。闲来偶过曾游处，青粉墙头覆绿阴。

作者简介：华长发(1629--1713)字商原，号沧江。无锡人。诸生。工诗词。与秦沅善，二人尝偕顾祖禹纂《方舆纪要》；擅行草楷法，与邑中孙骇禾、高世泰、严绳孙齐名，有《沧江词》。